На основу члана 24. став 4. Закона о раду („Сл. гласник РС“, број 24/05. 61/05, 54/09, 32/13 и 75/14), члана 26. став 1. тачка 12. Закона о јавним предузећима („Сл. гласник РС“, број 15/2016) и члана 41. Статута ЈКП „Осечина“ из Осечине директор ЈКП „Осечина“, дана 22.06.2017. године, ДОНОСИ:

**ИЗМЕНЕ И ДОПУНЕ ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ ПОСЛОВА ЈАВНОГ КОМУНАЛНОГ ПРЕДУЗЕЋА „ОСЕЧИНА“ ИЗ ОСЕЧИНЕ**

**Члан 1.**

 Правилник о унутрашњој организацији и систематизацији послова ЈКП „Осечина“ из Осечине донет је дана 01.02.2017. године и заведен под бројем 36/17, а ступио је на снагу осмог дана од дана објављивања на огласној табли ЈКП „Осечина“ тј.дана 09.02.2017. године.

Члан 2.

 Овај Правилник мења се у члану 6. који се односи на трајање и распоред радног времена, и који сада гласи:

„Дневно радно време у предузећу траје 8 часова, а радна седмица је петодневна. Суботом и недељом се не ради, осим у случају када се прогласи ванредна ситуација или то захтева стање на терену, а такву одлуку доноси директор.

Радно време у предузећу почиње у 7 часова, а завршава се у 15 часова.

Запослени на пословима дежурства, обезбеђења и одржавања система водовода на изворишту у Осечини (током целе године) као и запослени на пословима централног грејања (само у грејној сезони, односно 6 месеци у току године – од 15. октобра до 15. априла) раде у сменама.

 Смене у обе ове службе организоване су на радно време од по 12 часова, тако да прва смена траје од 07,00 часова 19,00 часова, друга смена од 19,00 часова до 07,00 часова наредног дана, са потребним одморима након дванаесточасовног рада.

 Рад по сменама који се обавља у интервалу од 22,00 часова до 06,00 часова наредног дана сматра се ноћним радом.“

Члан 3.

 Члан 36. Правилника у делу који се односи на послове и задатке радног места под називом Референт за послове благајне и обрачуне зараде мења се и сада гласи:

 „Прима уплате од грађана за комуналне услуге и других корисника комуналних услуга, саставља дневник благајне, предаје дневне пазаре, односно уплаћује на жиро рачун, подиже готовину са жиро рачуна, врши обрачун зарада и социјалних доприноса и пореза по основу зарада, помаже у попуњавању образаца М4, по потреби обавља и послове и задатке који су Правилником и Изменама и допунама Правилника дефинисани за радно место Главни оператер службе паркинг сервиса и референт за књиговодствене и друге послове, а врши и друге послове по налогу непосредног руководиоца односно шефа рачуноводства или директора предузећа“

Члан 4.

 Измене и допуне Правилника објављују се на огласној табли предузећа и ступиће на снагу осмог дана од дана објављивања.

 ЈКП „Осечина“, Осечина

 Директор

 \_\_\_\_\_\_\_\_\_\_\_\_\_\_\_\_\_\_\_\_\_

 Никола Томић